# Dvor Trakošćan

Trakošćan 4

42250 Lepoglava

Razina :11

Razdjel 055-Ministarstvo kulture i medija

RKP broj: 00932

Matični broj: 03125483

OIB: 24929691978

Šifra djelatnosti: 9102

Šifra županije : 5- Varaždinska

Šifra grada i općine: 12 - Bednja

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2023. GODINE**

Muzej Dvor Trakošćan ustrojen je kao proračunski korisnik Ministarstva kulture i medija RH te je javna ustanova u kulturi koja obavlja muzejsko-galerijsku djelatnost u skladu sa Zakonom u muzejima (NN br. 61/18, 98/19 i 114/22), Zakonom o zaštiti i očuvanju kulturnih dobara (NN br. 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21 i 114/22). Uredbom o nazivima i koeficijentima složenosti poslova u javnim službama (NN br.25/13, 72/13, 151/13, 09/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17, 74/17, 122/17, 9/18, 57/18, 59/18, 79/19 ,119/19, 50/20, 128/20 , 141/20, 17/21, 26/21, 78/21, 138/21. i 9/22, 31/22, 72/22,82/22, 99/22, 26/23 i 46/23), Statutom Muzeja Dvor Trakošćan od 02.11.2023., Kolektivnim ugovorom za zaposlene u ustanovama kulture od 2018. godine, Zakonom o ustanovama (NN br. 76/93, 29/97, 47/99, 35/08, 127/19 i 151/22), Zakonom o upravljanju javnim ustanovama u kulturi (NN br. 96/01, 98/19).

Muzej obavlja muzejske i druge stručne poslove u svezi s muzejskom građom i muzejskom dokumentacijom koju posjeduje u skladu sa zakonom, drugim propisima i Statutom Muzeja.

Muzejsku građu čine civilizacijska, prirodna i kulturna materijalna dobra kao dio nacionalne baštine značajne za povijest mjesta Trakošćan i samog Dvora Trakošćan. Muzejska dokumentacija sadrži podatke o muzejskih predmetima koji su potrebni za njihovu stručnu obradu, identifikaciju, određivanje podrijetla i stanja u kojem su pribavljeni te uvida u stanje muzejske građe.

Unutarnjim ustrojstvom osigurava se djelotvorno obavljanje djelatnosti i provođenje programa rada i razvoja muzeja: trajno zaštićivanje muzejske građe i muzejske dokumentacije kao kulturno dobro primjenom propisa o zaštiti kulturnih dobra, trajno zaštićivanje muzejskih lokaliteta i nalazišta, trajno zaštićivanje i obrazovno prezentiranje park šume kao jedinstvenog kulturno-spomeničkog kompleksa primjenom propisa o zaštiti kulturnih dobara, neposredno i posredno prezentiranje muzejske građe i muzejske dokumentacije javnosti putem stalnih, povremenih i pokretnih izložbi, konferencija, publikacija, edukativnih programa suradnja sa turističkim čimbenicima i njegovanje marketinških pristupa u djelovanju muzeja, omogućavanje uvida znanstvenim i stručnim suradnicima u muzejsku građu i muzejsku dokumentaciju radi njene znanstvene i stručne obrade, povezivanje u sustav muzeja Republike Hrvatske radi primjene jedinstvenog stručnog pristupa u obavljanju muzejske djelatnosti.

Dvor Trakošćan je kulturno dobro, zaštićena je povijesna cjelina koja se sastoji od dvorca, građevina uz dvorac, perivoja i park šume s jezerom. Dvorac je danas jedan od rijetkih objekata u Hrvatskoj sa sačuvanim vlastitim izvornim interijerom, povijesno usko vezanom uz arhitektonski okvir i život njegovih

vlasnika.

Muzej je pravna osoba upisana u sudski registar i Očevidnik muzeja i galerija i zbirki unutar pravnih osoba i fizičkih osoba u skladu sa Zakonom o muzejima koji se vodi pri Ministarstvu kulture i medija , a koja obavlja muzejsku djelatnost u svrhu proučavanja, obrazovanja i uživanja u materijalnoj i nematerijalnoj baštini čovječanstva i njegova okoliša u službi društva i njegova kulturnoga i gospodarskoga razvitka, otvorena za javnost.

Muzej posluje samostalno i obavlja svoju djelatnost na način određen zakonom, Statutom i drugim općim aktima Muzeja.

Muzej zastupa ravnateljica dr.sc. Goranka Horjan.

**BILJEŠKE UZ PR-RAS**

**PRIHODI I PRIMICI**

Ukupni prihodi i primici u razdoblju 01.01.-31.12.2023. godine iznose 1.147.025,93 €, a sastoje se od:

* PRIHOD OD UPRAVNIH I ADMINISTARTIVNIH PRISTOJBI, PRISTOJBI PO POSEBNIM POPISIMA I NAKNADAMA
* Prihod po posebnim propisima (šifra 65) u iznosu od 335.393,61 € ( prihod od ulaznica za muzej )..

Prihodi u odnosu na prošlu godinu su povećani za 37,40 %., do povećanja prihoda u odnosu na prošlu godinu je došlo zbog povećanja cijena ulaznica sa 5,00 € na 7,00 € za odrasle te 2,50 € na 4,00 € za djecu, također bilježi se i veći broj posjetitelja u dvorac u odnosu na godinu ranije.

* VLASTITI PRIHODI I PRIMICI
* Prihod od prodaje proizvoda i roba u iznosu od 7.305,76 €, što je povećanje od 396,1 % u odnosu na prošlu godinu zbog veće prodaje suvenira u našem dvorcu te veće prodaje trupaca iz naše park šume.
* Prihodi od pruženih usluga u iznosu od 94.910,76 € što je povećanje od 19,8 % u odnosu na prošlu godinu. Prihodi su povećani u odnosu na prošlu godinu zbog povećanog interesa za najam prostora ( kapelica za vjenčanja, fotografiranja u dvorcu i parku), otvaranje novog ugostiteljskog objekta uz jezeru kojem naplaćujemo najam poslovnog prostora…
* Donacije u iznosu od 6.001,80 € odnose se na knjige koje su nam darovane na poklon, te refundacija troškova službenog puta ravnateljice u Australiju od strane Icomos Hrvatska.
* PRIHOD OD IMOVINE
	+ Odnosi se na kamate na sredstva koja se nalaze na našem žiro-računu, prihodi za zatezne kamate za doprinose za zdravstveno osiguranje u inozemstvu.
* PRIHOD IZ NADLEŽNOG PRORAČUNA
* Za financiranje rashoda poslovanja te za financiranje rashoda za nabavu nefinancijske imovine u iznosu od 676.577,60 € a sastoje se od :
* prihodi za materijalne rashode u iznosi od 91.188,45 €
* Prihodi za prijevoz zaposlenika u iznosu od 13.966,50 €
* Prihodi za plaće zaposlenika u iznosu od 211.190,31 €
* Prihod za doprinose u iznosu od 34.767,55 €
* Prihodi za jubilarne nagrade zaposlenika u iznosu od 1.223,25 €
* Prihod za božićnicu i regres u iznosu od 10.148,95 €
* Prigodi za dječje darove u iznosu od 700,00 €
* Prihod za naknade za bolest, invalidnost i smrtni slučaj u iznosu od 957,49 €
* Prihod za ostali nenavedeni rashod za zaposlene (potpora za novorođeno dijete) u iznosu od 220,72 €.
* Za financiranje rashoda za materijalne rashode – programska djelatnost u iznosu 6.463,60 € za restauriranje slika.
* Prihod iz nadležnog proračuna za financiranje rashoda za nabavku nefinancijske imovine u iznosu od 305.750,78 €, a odnosi se na uređenje kulturnog dobra, uređenje staza oko jezera IV etapa građenja, 3D virtualna i proširena stvarnost u stalnom postavu, nabavka uređaja za saniranje kapilarne vlage u prizemnoj građevini.

Prihodi iz nadležnog proračuna povećani su za 87,1 % odnosu na prošlu godinu, razlog povećanja je isplata većeg iznosa sredstava za programsku djelatnost te povećani su i troškovi za zaposlene zbog novog zapošljavanja novih djelatnika.

POMOĆI OD IZVANPRORAČUNSKIH KORISNIKA (šifra 63)

* HZZ na temelju sklopljenog ugovora za sufinanciranje zapošljavanja za stjecanje prvog radnog iskustva /pripravništva isplatio nam je 15.808,56 € za troškove za plaću i ostala materijalna prava za jednu pripravnicu.
* Prijenosi između proračunskih korisnika istog proračuna u iznosu od 9.500,00 €, a odnosi se na troškove izložbe „Žene nose svijet“.

KAZNE, UPRAVNE MJERE I OSTALI PRIHODI (šifra 68)

* U iznosu od 1.465,98 € odnosi se na prefakturirane troškove za refundaciju troškova službenog puta u Brazil, Paragvaj za ravnateljicu, te za ispravke pretporeza koji su nastali po zadnjem obračuna pdv-a u 2023.

**RASHODI I IZDACI**

Ukupni rashodi poslovanja i rashodi od nefinancijske imovine iznose 1.013.001,24 € (šifra 3 i 4) a sastoje se od:

* RASHODI POSLOVANJA u iznosu od 606.200,99 €
* Plaće za zaposlene (šifra 311) u iznosu od 237.089,12 €. Plaće su povećane za 22,7 % zbog povećanje osnovice plaća, te zbog zapošljavanja novih 4 radna mjesta na poslovima: manipulant, održavatelj čistoće, voditelj marketinga i restaurator. Plaće u naravi, povećanje su za 46,80% zbog povećanja iznosa za kupnju svečane odjeće i obuće koje djelatnici koriste za rad sa 66,36 € na 100,00 € te sa 132,72 € na 200,00 €.
* Ostali rashodi za zaposlene (šifra 312) u iznosu od 34.524,20 € što je povećanje od 2,6 % u odnosu na prošlu godinu a odnosi se na: 3 jubilarne nagrade za zaposlenike, isplata božićnice, dar za djecu, 2 naknade za smrtni slučaj, regres za godišnji odmor, 1 potpora za novorođeno dijete.
* Doprinosi na plaće u iznose 39..071,87 € povećani su za 30,4 % u odnosu na prošlu godinu zbog novih zapošljavanja.
* Naknade troškova zaposlenima (šifra 321 ) u iznosu od 37.156,89 povećanje od 92,7% u odnosu na prošlu godinu zbog troškova prijevoza zaposlenika na posao i sa posla, povećanje zbog zapošljavanja novih zaposlenika. Povećani su i rashodi za službena putovanja čestih službenih putovanja ravnateljice u inozemstvo (dnevnice i troškovi smještaja u hotelu). Povećanje se uočava i kod troškova stručnog usavršavanja zaposlenika zbog većeg broja pristupa webinarima iz područja javne nabave i proračuna. Ostale naknade troškova zaposlenima odnosi se na troškove korištenja privatnog vozila u službene svrhe.
* Rashodi za materijal i energiju (šifra 322) iznose 62.437,28 € kn što je smanjenje od 10,1 % u odnosu na prošlu godinu.
* Drastično smanjenje od 35,2 % uočava se kod troškova energije, Vlada Republike Hrvatske donijela je Uredbu o odredbi cijena el. energije, plina, pa prema tome nema drastičnih povećanja troškova kao prošle godine. Također ove godine nabavljeno je manje sredstva za čišćenje i manje rezervnih dijelova za tekuće i investicijsko održavanje. Povećanje od 30 % uočava se kod nabavke sitnog inventara i auto guma zbog nabavke 2 nove gume za teretno vozilo, nabavke nove perilice rublja, hladnjaka i mikrovalne pećnice, plinskog grijača, kompresora… Povećanje se primjećuje i kod službene, radne i zaštitne odjeće i obuće zbog nabavke novih odijela i radne obuće za naše tehničko osoblje.
* Rashodi za usluge (šifra 323) iznose 183.354,72 €, povećanje od 9,3 % u odnosu na prošlu godinu. Veliko povećanje se uočava i kod usluga telefona, pošte i prijevoza zbog troškova prijevoza slika za izložbu „Žene nose svijet“ iz Malage u Trakošćan, te troškova prijevoza sudionika iz Zagreba u Trakošćan i natrag na panelu „Žene nose svijet“. Smanjenje se primjećuje kod usluge tekućeg i investicijskog održavanja jer je prošle godine bilo ugovoreno izrada projektne obnove konstrukcije zgrade dvorca i kapelice. Ove godine od radova su obavljeni: obnova zidova, sanacija krovišta na dvorcu Trakošćan, servis plinskih uređaja, servisi službenog vozila…Povećanje se uočava i kod usluge promidžbe i informiranja zbog poveće usluge oglašavanja na raznim portalima, časopisima…Povećanje se uočava i kod zdravstvenim uslugama zbog odlaska zaposlenika na sistematske preglede te cijepljene zaposlenika (tehničkog osoblja zbog rada u šumi). Povećanje se uočava i kod intelektualnih i osobnih usluga zbog većeg broja autorskih naknada za razna događanja, ugovorene su i odvjetničke usluge za pružanje pravne pomoći sa odvjetnicom, sklopljen je i ugovor sa studentskim servisom za rad studentice. Također nabavljen je i Elaborat ocjene postojećeg stanja nosive konstrukcije uz provedbu detaljnog pregleda na vrtlarskog kući koja se nalazi u našem perivoju. Povećanje se primjećuje i kod ostalih usluga zbog usluge izvlačenja trupaca iz naše park šume, najam osvjetljenog reklamnog panoa…
* Naknade troškova osobama izvan radnog odnosa (šifra 324) – odnosi se na trošak smještaja u hotelu za umjetnice izložbe „Žene nose svijet“.
* Ostali nespomenuti rashodi poslovanja (šifra 329) iznose 8.896,08 € povećanje od 205,6 % zbog povećanja naknada članovima Upravnog vijeća, ugovorene su premije osiguranja za izložbu. Povećanje se primjećuje i kod troškova članarine zbog plaćanja članarina ICOM-u, kotizacija za sudjelovanje u međunarodnim seminarima.
* Ostali financijski rashodi (šifra 34) iznose 3.585,10 € i veći su za 32,6 % u odnosu na prošlu godinu. Povećanje naknade za kartice sa kojima naplaćujemo ulaznice za dvorac.

RASHODI ZA NABAVU NEFINANCIJSKE IMOVINE u iznosu od 406.800,25 €

* Rashodi za nabavu neproizvedene dugotrajne imovine (šifra 412) u iznosu od 43.025,00 € odnosi se na nabavu 3 D virtualne i proširene stvarnosti u stalnom postavu Dvora Trakošćan koja služi kao dodatni sadržaj za razgledavanje stalnog postava.
* Rashodi za ostale građevinske objekte (šifra 421) iznose 318.996,38 € što je povećanje od 60,6 % u odnosu na prošlu godinu. Troškovi se odnose na: dovršetak projektne dokumentacije za izradu mosta preko jezera Trakošćan, uređenje južnog dijela staze oko jezera IV etapa građenja.
* Uredska oprema i namještaj (šifra 4221) u iznosu od 5.205,82 €, povećanje od 99,8 %, odnosi se na nabavku novog prijenosnog računala za ravnateljicu, nabavku uredskih stolica, nabavku uredskog namještaja za ured ravnateljice.
* Komunikacijska oprema (šifra 4222) u iznosu od 477,68 € odnosi se na nabavku novog audio sustava sony.
* Uređaji, strojevi i oprema za ostale namjene (šifra 4227) u iznosu od 16.190,19 € odnosi se na nabavku prosystem sustava HS-27 za rješavanje kapilarne vlage u prizemnoj građevini koja je smještena u podnožju dvorca.
* Knjige, umjetnička djela i ostale izložbene vrijednosti (šifra 424) u iznosu od 396,18 €. Tijekom godine kupljene su 4 knjige u vrijednosti od 125,18 €. Dobivene na poklon u vrijednosti od 210,00 €. Pronađene knjige u vrijednosti od 33,17 €. Tijekom 2023. godine otkupljene su stare razglednice u vrijednosti od 61,00 €.
* Dodatna ulaganja na građevinskim objektima ( šifra 451) u iznosu od 22.509,00 € – odnosi se na troškove usluge prijave projekta na EnO zgrada kulturnog dobra, nabavljen je i energetski certifikat za tu zgradu, trošak usluge izrade projektno tehničke dokumentacije za dubinsku obnovu pomoćne zgrade.

**OBRAZAC BILANCA**

IMOVINA

Nefinancijska imovina (šifra 002) iznosi 5.273.170,90 € što je povećanje od 7,5 % u odnosu na prošlu godinu, a sastoji se od :

* Materijalne imovine (šifra 011) u iznosu od 860.688,84 € a sastoje se od zemljišta i park šume Trakošćan
* Nematerijalna imovina (šifra 012) u iznosu od 43.546,34 €, povećanje zbog nabavke 3D virtualne i proširene stvarnosti stalnom postavu Dvora Trakošćan.
* Građevinski objekti i umanjeni za iznos ispravka vrijednosti (šifra 021 i 02921) sa stanjem od 1.651.283,41 € što smanjenje od 4,9 € zbog ispravka vrijednosti.
* Stambeni objekti – vikend kuća prodana je početkom godine, zato je vrijednost 0,00 €.
* Uredska oprema i namještaj (šifra 0221) u iznosu od 112.947,33 € što je povećanje od 4,8 % u odnosu na prošlu godinu zbog nabavke novog prijenosnog računala za ravnateljicu, uredske stolice za urede, novi radni stol za blagajnu dvorca, nabavljen je novi uredski namještaj za ured ravnateljice.
* Komunikacijska oprema (šifra 0222) u iznosu od 3.520,06 €, povećanje od 15 % zbog nabavke novog audio sustava sony.
* Uređaji, strojevi i oprema za ostale namjene ( šifra 0227) u iznosu od 172.996,67 € što je povećanje od 7% zbog nabavke uređaja za rješavanje kapilarne vlage u prizemnoj građevini.
* knjige, umjetnička djela i ostale izložbene vrijednosti (šifra 024) u iznosu od 2.004.420,32 €, povećanje od 3,3 % zbog nabavke novi knjiga, dobivenih knjiga te pronađenih knjiga za vrijeme inventure knjižnice. Tijekom 2023. nabavljene su i stare razglednice.
* Sitni inventar i auto gume(šifra 042) u iznosu od 14.632,87 € što je povećanje za 13,4 & zbog nabavke novih guma za teretno vozilo. Tijekom godine nabavljen je i sitni inventar: perilica rublja, hladnjak, mikrovalna pećnica, klipni kompresor, plinski grijač, ak. prskalice…
* građevinski objekti u pripremi (šifra 051) u iznosu od 462.761,04 € što je povećanje od 381,6 % zbog radova na južnom dijelu staza oko jezera Iv etapa građenja.
* zalihe za obavljanje djelatnosti (šifra 061) sa stanjem od 82.282,83 € što je povećanje od 0,08 % u odnosu na prošlu godinu zbog nabavke novih suvenira te prodaje suvenira te suvenira koji su darovani na poklon poslovnim partnerima.

Financijska imovina ( šifra 1) sa stanjem sa 31.12.2023. u iznosu od 470.321,05 €, povećanje od 28,9 % a sastoji se od:

Stanje na žiro računu sa 31.12.2023. iznosi 427.233,28 €, u blagajni 4.346,34 € ( sastoji se od: pologa gotovine po prodajnim mjestima, gotovine za pokrivanje troškova).

Depoziti, jamčevni polozi i potraživanja od zaposlenih te za više plaćene poreze i ostalo u iznosu od 114,28 €, odnosi se na potraživanja za pretporez po obračunu za prosinac 2023. te ostala potraživanja za proviziju (naknada za kartice).

Potraživanje za prihode poslovanja ( šifra 16 ) iznosi 6.083,85 € smanjenje od 49,6 % u odnosu na prošlu godinu. Odnose se na potraživanje za upravne i administrativne pristojbe, pristojbe po posebnim propisima ( šifra 165) u iznosu od 2.925,00 € navedena potraživanja odnose se na potraživanje prihoda od prodaje ulaznica za muzej, potraživanje za prihode od prodaje proizvoda i roba te pruženih usluga (šifra 166) u iznosu od 2.808,85 € odnosi se na potraživanja za najam prostora, potraživanje za ostale prihode (šifra 168) u iznosu od 350,00 € za izdavanje muzejske publikacije.

|  |  |  |  |  |  |
| --- | --- | --- | --- | --- | --- |
| Račun | Opis | Šifra  | 2021. | 2022. | 2023. |
| 165 | Potraživanja za upravne i administrativne pristojbe, pristojbe po posebnim propisima i naknade  | 165 | 2.382,64 € | 2.046.59 € | 2.925,00 € |
| 166 | Potraživanje za prihode od prodaje robe te pruženih usluga  | 166 | 14.635,61 € | 16.176,67 € | 2.808,85 € |
| 168 | Potraživanje za kazne i upravne mjere te ostale prihode | 168 |  |  | 350,00 € |
|  | **UKUPNO:**  |  | **17.018,25 €** | **18.223,26 €** | **6.083,85 €** |

* Ispravak vrijednosti potraživanja (šifra 169) iznos je 0,00 €, jer dio potraživanja je naplaćen tijekom godine, a dio potraživanja je otpisan na sjednici Upravnog vijeća. Sva potraživanja koja su ostala odnose se na 2023. godinu.
* Rashodi budućih rashoda i nedospjela naplata prihoda ( šifra 19) iznosi 32.543,30 €, a odnosi se na :

|  |  |  |
| --- | --- | --- |
| Podskupina | Opis | Iznos |
| **191** | **Unaprijed plaćeni rashodi budućih razdoblja**  |
|  | Premija osiguranja  | 824,64 €  |
|  | Usluge registracije vozila  | 321,54 €  |
|  | Pretplata na časopise  | 624,05 €  |
|  |  |  |
|  | **UKUPNO:**  | **1.773,23 €** |
| **193** | **Kontinuirani rashodi budućih razdoblja**  |
|  | Obračun plaće za 12-2023.  | 18.813,02 € |
|  | Obveze za materijalne rashode |  11.957,05 €  |
|  | **UKUPNO:**  | **30.770,07 €** |

OBVEZE I VLASTITI IZVORI

* Obveze (šifra 2 ) sa stanjem 31.12.2023. iznose 54.969,02 €.
* Obveze za rashode poslovanja u iznosu od 54.969,02 € (šifra 23) Dio obveza odnosi se na obveze za zaposlene (plaća 12/2023.), obveze za materijalne rashode (režije, usluge…)
* Ostale tekuće obveze (šifra 239) u iznosu od 10.647,51 € odnose se na obveze za porez na dodanu vrijednost, obveze za predujmove – uplate koje smo zaprimili po ponudama, obveze za jamčevine koje smo zaprimili u postupku javne nabave.

 Evidencija primljenih jamstava i garancija za 2023. godinu:

|  |  |  |  |  |  |  |
| --- | --- | --- | --- | --- | --- | --- |
| **Red.br.** | **Datum**  | **Instrument osiguranja**  | **Iznos**  | **Primatelj/davatelj**  | **Namjena**  | **Dokument**  |
| **1.** | **23.01.2023.** | **Garancija**  | **5.146,01 €**  | **AKD Zaštita, Zagreb** | **Osiguranje**  | **Ugovor**  |
| **2.** | **29.06.2023.**  | **Zadužnica**  | **10.000,00 €**  | **Diversitas sustavi d.o.o., Zagreb**  | **Osiguranje**  | **Ugovor**  |
| **3.**  | **18.07.2023.** | **Garancija**  | **31.576,93 €**  | **TTG d.o.o. D. Višnjica**  | **Osiguranje**  | **Ugovor**  |

Potencijalne obveze po osnovi sudskih sporova u tijeku:

Dvor Trakošćan nema obveze po osnovi sudskih sporova. Dana 02.11.2023. na 24. sjednici Upravnog vijeća Dvora Trakošćan, prema nalogu stečajne upraviteljice kompenzacijom je zatvoreno i otpisano dugovanje prema tvrtci Coning d.d. iz Varaždina čime više ne postoje potencijalne obveze po osnovi sudskih sporova.

**Višak prihoda**

Podaci iskazani u bilanci nakon korekcije rezultata sukladno čl. 82. Pravilnika o proračunskom računovodstvu te je iskazan višak prihoda poslovanja ( šifra 9221) u iznosu od 443.948,95 €, manjak prihoda o nefinancijske imovine ( šifra 92222) ) u iznosu od 34.253,86 € i manjak primitaka od financijske imovine u iznosu od 0,64 €. Provedena je korekcija rezultirala viškom prihoda i primitaka koji je raspoloživ u sljedećem razdoblju u iznosu od **409.694,45 €.**

|  |  |  |  |  |
| --- | --- | --- | --- | --- |
| Izv. fin.  | 92211 | 92222 | 92223 | Razlika  |
| 43 | 236.019,32 € | 34.253,86 € | 0,64 € | 201.764,82 € |
| 31 | 194.604,75 € |  |  | 194.604,75 € |
| 52 | 9.819,46 € |  |  | 9.819,46 € |
| 61 | 3.505,42 €  |  |  | 3.505,42 €  |
| Ukupno:  | 443.948,95 €  | 34.253,86 €  | 0,64 € | **409.694,45** |

Aktiva i pasiva bilance stanja na dan 01.01.2023. uvećane su za 0,04 € i 31.12.2023. za 0,01 €, nastale kao razlika uslijed preračunavanja i zaokruživanja kune u eure primjenom fiksnog tečaja konverzije. Razlike između ukupne vrijednosti imovine (aktive) te ukupne vrijednosti vlastitih izvora pasive su sljedeća:

* nabavna vrijednost imovine na razredu 0 u aktivi uvećana je za 0,05 eura na dugovnoj strani računa pripadajuće imovine.
* Vlastiti izvori na skupini 911 za nefinancijsku imovinu u pasivi uvećani su za 0,05 eura na potražnoj strani kako bi i nadalje postojala bilančna ravnoteža s razredom 0.

Nakon provedenih svih knjiženja oko preračunavanja i prijenosa sa bilance stanja, usklađenja je bilanca stanja odnosno nema razlike između aktive i pasive.

Također dana 01.01.2023. povećana je i nabavna vrijednost za 0,03 eura sitnog inventara zbog razlike uslijed preračunavanja i zaokruživanja kune u eure primjenom fiksnog tečaja konverzije.

Dana 01.01.2023. provelo se vrijednosno usklađenje novčanih sredstava u valuti euro iskazanih u kunskoj vrijednosti (uplate kupaca iz inozemstva) na poslovnom računu i stanja dobivenog vrijednosnim usklađenjem kune s eurom prema fiksnom tečaju konverzije u iznosu od 0,64 €.

**OBRAZAC P-VRIO**

* Promjene u vrijednosti i obujmu imovine (šifra 9151) u iznosu od 243,17 € u iznosu povećanja, 33.012,93 € u iznosu smanjenja. Povećanje se odnosi na knjige koje su darovane našoj ustanovi u iznosu od 210,00 € te pronađene knjige tijekom inventurnog popisa u iznosu od 33,17 €. Promjene u vrijednosti imovine u (šifra 9151) u iznosu smanjenja odnosi se na otpis potraživanja za prihode poslovanja za subjekt koji je u stečaju.

**OBRAZAC RAS FUNKCIJSKI**

* (Šifra 008) - Rekreacija, kultura, religija u iznosu od 1.013.001,24 €

Rashodi poslovanja razreda 3 te rashodi za nabavu nefinancijske imovine razreda 4 svrstani su u rashode službe kulture pošto je djelatnost Dvora Trakošćan upravo iz tog područja te su svi rashodi namijenjeni financiranju poslova u okvirima djelatnosti muzeja.

**OBRAZAC OBVEZE**

* Stanje obveza na dan 1. Siječnja 2023. god.(šifra V001) iznose 91.515,78 €, a odnosile su se na nepodmirenu plaću za prosinac 2022. godine, obveze po obračunu za pdv za posljednje razdoblje oporezivanja te ostale režijske troškove koji su bili nepodmirene u prosincu 2022. godine.
* Povećanje obveza tokom godine (šifra V002) u iznosu od 1.088.048,21 € odnose se na obveze za zaposlene, obveze za materijalne rashode, ostale tekuće obveze, obveze za nabavu nefinancijske imovine.
* Podmirene obveze tokom godine (šifra V004) u iznosu od 1.124.594,97 € odnosile su se na obveze za zaposlene, obveze za materijalne rashode, ostale tekuće obveze, obveze za nabavu nefinancijske imovine.

|  |  |  |  |
| --- | --- | --- | --- |
| opis | 2021. | 2022. | 2023. |
| obveze za zaposlene  | 9.563,61 € | 11.250,10 €  | 18.813,02 € |
| obveze za materijalne obveze i ostale tekuće rashode  | 48.972,19 € | 76.800,29 € | 36.156,00 € |
| obveze za nabavu nefinancijske imovine  | 4.483,11 € | 3.465,39 € | 0,00 € |
| **UKUPNO:**  | **63.018,91 €** | **91.515,78 €**  | **54.969,02 €** |

* Rezultat više dospjelih obveza za zaposlene na kraju proračunske godine je zbog rasta plaća tijekom 2023., te zbog zapošljavanja 4 nova radna mjesta na poslovima: održavatelj čistoće, manipulant, voditelj marketinga te restaurator. Smanjenje obveze za materijalne rashode jer zbog toga jer od obaveza ostale su nam samo režijski troškovi, obveza za plaćanje pdv -a …

Stanje obveza na kraju izvještajnog razdoblja (šifra V006) iznosi 54.969,02 €.

Dvor Trakošćan nema dospjelih obveza.

Stanje nedospjelih obveza iznosi 54.969,02 €, a odnosi se na rashode poslovanja (obveze za zaposlene, režijski troškovi, obveze za plaćanje pdv-a.

Dvor Trakošćan nema obveze za nabavu nefinancijske imovine.

Navedene obveze ( nedospjele) biti će podmirene početkom 2024. godine.

U Trakošćanu, 26.01.2024.

Osoba za kontaktiranje: Tanja Ferčec

Telefon za kontakt: 042-796-281

 Ravnateljica:

 dr.sc. Goranka Horjan